Svara mērvienība. Lai arī zelta un sudraba svars dažreiz tiek izteikts kilogramos vai gramos, oficiālā svara mērvienība dārgmetālu masas izteikšanai ir Trojas unce. Viena Trojas unce atbilst 31,1034768 gramiem. Ņemiet vērā, ka Trojas unce nav tā pati mērvienība, kas parastā unce angļu mērvienības sistēmā, kura atbilst aptuveni 28,34 gramiem.
Prove (raudze). Zelta un sudraba provi mēra miligramos, kas norāda metāla daļiņu provi tūkstošdaļās. Piemēram, Valcambi 100 gramu zelta stienisar provi 999.9° satur 0,9999 zelta, kas nozīmē to, ka stienis ir izgatavots no 99,99 % tīra zelta. Piemēram, ASV monētas „Dubultērglis” ar nominālu 20$ kopējais svars ir 33,43624 grami un tā zelta saturs ir 0,900, kas norāda uz to, ka monētas prove ir 900°, zelta saturs ir 90 % jeb 33.43 x 0.9 = 30.092 grami tīra zelta.
Papildus pasaulē ir izplatīts dārgmetāla provi noteikt karātos (K), kas nav izplatīts Latvijā un ES. Visaugstākais karātu skaits ir 24, kas apzīmē 99,9 % vai augstākas proves tīru zeltu. Eiropā zelta juvelierizstrādājumi visbiežāk satur 14 un 18 karātu zelta provi, kas atbilst 14/24 = 58.3 % un 18/24 = 75.0 % tīram zeltam.